Teatri i Mitrovicës

Teatri i Mitrovicës është një institucion kulturor dhe artistik i qytetit të Mitrovicës, i themeluar në vitin 1953, kur u iniciua themelimi i grupit të aktorëve amatorë të qytetit të Mitrovicës. 

 Vështrim 
Për shumë vite statusi i këtij teatri nuk kishte një zgjidhje të duhur, duke u luhatur gjithnjë midis teatrit amator dhe profesionist. Edhe pse në rrethana të tilla, në aktivitetet e këtij teatri herë pas here u përfshinë aktorë profesionistë, aktorë amatorë dhe regjisorë, të cilët e ngritën cilësinë e punës artistike në nivel më të lartë. Ndonëse nuk kishte një ansambël rezident, në Teatrin e Mitrovicës dhanë kontributin e tyre aktorë dhe regjisorë të njohur të artit skenik në Kosovë, si: Naxhije Deva, Xhevdet Lila, Muharrem Qena, Melihate Qena, Hyrije Hana, Adem Zhitopotoku, Mirsad Ferati, Xhevdet Terziu, dhe shumë të tjerë.  

Në vitin 2011 teatrit të këtij qyteti i njihet statusi i teatrit profesionist, duke krijuar kështu kushte më të favorshme për zhvillimin e jetës skenike edhe në qytetin e Mitrovicës. Nga ky vit e këtej, numri i premierave të realizuara shënoi rritje të vazhdueshme, duke e bërë këtë teatër një pikë të rëndësishme referimi për artin dramatik në këtë pjesë të Kosovës. Në vitet që pasuan, u vu theksi në zgjerimin e repertorit, duke përfshirë vepra të autorëve vendorë dhe ndërkombëtarë, si dhe në bashkëpunimin me artistë të shquar nga rajoni dhe më gjerë. Përveç shfaqjeve, Teatri i Mitrovicës organizoi edhe aktivitete të ndryshme kulturore dhe edukative, duke ndikuar në zhvillimin dhe promovimin e artit skenik në këtë pjesë të vendit.

 Shih edhe 
 Historia e Mitrovicës

 Referime 

Kategoria:Teatri në Kosovë
Kategoria:Kultura në Mitrovicë